Title: Vyhodnotenie
Author: Dusan
Last saved by: agenda0
Company: MPSV

Vyhodnotenie pripomienkového konania 

k návrhu nariadenia vlády Slovenskej republiky o požiadavkách na používanie označenia, symbolov a signálov na zaistenie bezpečnosti a ochrany zdravia pri práci

Časti návrhu | Pripomienkujúci orgán | Obsah pripomienky | Dôvod neakceptovania
1 | 2 | 3 | 4
Všeobecne | NBS | odporúča nahradiť slová „v súlade s“ slovom „podľa“ | slovné spojenie sa požíva bežne v právnych predpisoch
| MF SR | odporúča prehodnotiť text návrhu nariadenia vlády z hľadiska čl. 2, 13 príp. 123 Ústavy SR | text  návrhu nariadenia vlády je v súlade s čl. 13, 120 a 123 Ústavy SR, nakoľko účinnosť nadobudnutia nariadenia vlády sa predpokladá 1.12.2001 a novely Ústavy 1.7.2001
§ 1 ods. 1 | | odporúča 1. časť vety vrátane zátvorky nahradiť slovami „toto nariadenie“ | pôvodné znenie textu je zaužívané používať v texte nariadení vlády
§ 2 | SAV | odporúča „Na účely“ nahradiť „Podľa“ | ide o bežnú legislatívnu formuláciu používanú v právnych predpisoch
§ 2 | Sociálna poisťovňa | odporúča definovať slovo „označenie“ | na účely nariadenia vlády je v § 2 písm. a) definované „bezpečnostné a zdravotné označenie“
§ 3 ods. 1 | SIS | odporúča na konci pripojiť slová „a kontrolovať, či označenie spĺňa všeobecné minimálne požiadavky na bezpečnostné a zdravotné označenie ustanovené v prílohe č.1“ | požiadavka je  ustanovená v bode 6 prílohy č. 1
Príloha č. 1 | | |
bod 1.1 | ÚNMS SR | odporúča slová „musí použiť“ slovami „použije“ | slová „musí použiť“ jednoznačnejšie určujú úlohu zamestnávateľa
bod 5 | Úrad pre verejné obstarávanie | navrhuje v písm. b) vynechať slová „nedostatočným počtom“, nakoľko v písm. a) sa uvádza „nepoužívať veľký počet označení umiestnených v tesnej blízkosti“ | formulácie sa navzájom nevylučujú, každá ustanovuje inú požiadavku
bod 6 | KOZ SR | odporúča ustanoviť povinnosť zamestnávateľa vykonať kontrolu značiek a signalizačného zariadenia raz ročne v rámci pravidelnej previerky BOZP | všeobecná povinnosť zamestnávateľa je upravená v § 8a zákona č. 330/1996 Z.z., pravidelná previerka je ustanovená v § 8d tohto zákona
bod 10 | SAV | odporúča upraviť slovosled a vynechať „a“ | požadovaná úprava by zmenila význam textu
Príloha č. 2 | MV SR | odporúča doplniť ďalšie značky uvedené v STN 01 8012 | NV určuje minimálne požiadavky, je možné použiť aj ďalšie značky určené slovenskými technickými normami
bod 3.1 | ÚPV SR | odporúča ponechať starý piktogram s horiacou sviečkou a fajkou na značke „Zákaz fajčenia a používania otvoreného ohňa“ | pôvodná značka bola používaná v STN 01 8012, ktorá však bola revidovaná (nové znenie platí od decembra 2000) a používa rovnaký piktogram ako nariadenie vlády

bod 3.5

MDPT SR
MV SR

odporúča značku „Hasiaci prístroj“ zosúladiť so značkou podľa vyhlášky MV SR č. 125/2000 Z.z.

značka je v súlade s STN EN 61310 a STN 01 8012 a bola odporučená aj expertami EÚ, nakoľko použitá značka je výstižnejšia pre jej správne pochopenie

Príloha č. 4 | | |
bod 1 | SAV | odporúča nahradiť slová „pre zariadenia používané“ slovami „pri zariadeniach používaných“ | požadovaná úprava by zmenila význam textu
Príloha č. 5 | | |
bod 2.1 | SAV | odporúča doplniť „a“ za slovom „priestorov“ a slovo „vyžaduje“ presunúť za slovo „zamestnan-cov“ | požadovaná úprava by zmenila význam textu
Príloha č. 6 | | |
bod 1.1 | NIP | nie je doriešená otázka dopadu priameho slnečného svetla na svetelné označenie | znenie textu zahŕňa požadovanú podmienku
Príloha č. 7 | | |
bod 1.1 a) | KOZ SR | odporúča uviesť namiesto „podstatne vyššia“ konkrétnu hodnotu fyzikálnej veličiny | nemožno určiť konkrétnu hodnotu hladiny zvuku akustického signálu, pretože okolité prostredie je rôznorodé, uvedené znenie je v súlade so smernicou 92/58
Príloha č. 8 | | |
bod 1.3 b) | KOZ SR | odporúča doplniť prostriedok na prijímanie ľudského hlasu (napr. pri dorozumievaní pomocou vysielačky) a to vložením slov „alebo prijímaný“ za slovo „vysielaný“ | uvedené znenie je v súlade so smernicou 92/58 a vystihuje nepriamu komunikáciu
bod 2.2 | SAV | odporúča slovo „ukončiť“ nahradiť slovom „dokončiť“ | tieto slová majú rovnaký význam, v technickej praxi je zaužívané slovo „ukončiť“
Príloha č. 9 | | |
bod 3 | KOZ SR | odporúča doplniť signály pre ručnú komunikáciu o vyjadrenie obsluhy na prerušenie činnosti | ručné signály sú ustanovené výhradne pre signalistu a nie obsluhu
bod 3 | SAV | odporúča nahradiť slovo „nasledovné“ slovom „tieto“ | tieto slová majú rovnaký význam

Dôvodová správa | SAV | odporúča slovo „dopad“ nahradiť slovom „dosah“ alebo „vplyv“ | slovo „dopad“ je použité v súlade s uznesením vlády č. 100 z 23.2.2000